Návrh

K o m u n i k é 

	Vláda Slovenskej republiky schválila na svojom zasadnutí návrh nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov.

	Návrh nariadenia vlády Slovenskej republiky je vykonávacím predpisom k zákonu Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení zákona č. 95/2000 Z. z. a zákona č. .../2001 Z. z..

Účelom tohto návrhu je implementácia smernice Rady č. 89/655/EHS z 30. novembra 1989 týkajúcej sa minimálnych bezpečnostných a zdravotných požiadaviek na používanie pracovných prostriedkov pracovníkmi v práci doplnenej smernicou Rady č. 95/63/ES. 

Návrh nariadenia vlády Slovenskej republiky ustanovuje podrobnosti o podmienkach používania a kontrole pracovného prostriedku z hľadiska jeho správnej inštalácie a správneho fungovania. Určuje požiadavky na oboznamovanie a informovanie zamestnanca o obsluhe pracovného prostriedku a o nebezpečenstvách, ktoré môžu ohroziť bezpečnosť a zdravie zamestnanca.

	Účinnosť tohto návrhu nariadenia vlády sa navrhuje dňom 1. mája 2001.